[{"text_idx": "#000000", "text": "'Angen cydraddoldeb i chwaraeon anabledd'"}, {"text_idx": "#000001", "text": "Ar drothwy pencampwriaethau chwaraeon anabledd y byd yn Doha, mae capten ti\u0302m Cymru yng Ngemau'r Gymanwlad y llynedd, Aled Sion Davies yn mynnu fod angen gwneud mwy i hyrwyddo'r maes."}, {"text_idx": "#000002", "text": "Er bod \"barn pawb ar chwaraeon anabledd wedi newid llawer ers Llundain 2012\", yn o\u0302l y Cymro, \"ni dal oesoedd y tu o\u0302l i athletwyr heb anableddau\"."}, {"text_idx": "#000003", "text": "Mae Aled o'r farn bod \"hyrwyddo wedi gwaethygu\", er y cyhoeddusrwydd ddaeth ar o\u0302l llwyddiant y Gemau Paralympaidd yn Llundain dair blynedd yn o\u0302l."}, {"text_idx": "#000005", "text": "Ond mae'r sefydliad yn mynnu fod \"cynnydd enfawr\" wedi bod yn y gefnogaeth i chwaraeon anabledd."}, {"text_idx": "#000007", "text": "\"Fi eisiau gweld yr un faint o hyrwyddo sydd gyda chwaraeon di-anabledd,\" ychwanegodd."}, {"text_idx": "#000008", "text": "Yn o\u0302l Chwaraeon Anabledd Cymru, \"yn 2002 dim ond 1,200 o gyfleoedd oedd yna i bobl anabl gymryd rhan mewn chwaraeon."}, {"text_idx": "#000010", "text": "Ychwanegodd y sefydliad bod 40% o blant ysgol a phobl ifanc a oedd wedi nodi fod ganddynt anabledd mewn arolwg diweddar yn cymryd rhan mwy na theirgwaith yr wythnos mewn chwaraeon trwy Gymru - i fyny o 31% yn 2013 - 8% tu o\u0302l i blant heb anableddau."}, {"text_idx": "#000012", "text": "Er iddo alw am ragor o gyhoeddusrwydd a hyrwyddo yn y maes, mae Aled yn canmol y gefnogaeth sydd ar gael o fewn y gamp."}, {"text_idx": "#000013", "text": "Mae'n cystadlu ym mhencampwriaeth y byd naw wythnos wedi llawdriniaeth ar dorgest (hernia), gan obeithio gorffen o fewn y chwech ucha', a chyrraedd tabl y medalau yw'r gobaith mwya'."}, {"text_idx": "#000014", "text": "Fe ddywedodd ei fod \"yn hapus fy mod i'n gallu cystadlu efo'r athletwyr gorau yn y byd, a mae'n niolch i'n fawr i'r ti\u0302m o 'nghwmpas i, sydd wedi wneud siwr y fod i'n yma.\""}]